**Gabriel Chiramel** CMI, opprinnelig *Antony Chiramel* (født 11. desember 1914 i Manalur i det som i dag er Kerala i India, død 11. mai 2017 i Thrissur i Kerala i India) var en indisk katolsk prest, pedagog, zoolog, forfatter og sosialreformator, kjent for sitt virke innen utdannelse, helse og velferd. Han mottok Padma Bhushan i 2007 av den indiske regjering for sitt virke innen utdannelse og litteratur.

Liv og virke
------------

Antony Chiramel, som ble født i det som den gang var kongedømmet Cochin, avla sine første løfter 24. november 1933 i presteordenen Carmelites of Mary Immaculate og ble presteviet 30. mai 1942, og da med navnet Gabriel. Han begynte sin lærergjerning ved *Upper Primary School* i landsbyen Champakkulam. I 1943 begynte han å undervise aspiranter i Mannanam. Etter mellom- og førsterang ved St. Berchmans College i Changanassery og *B.A. Honours* med 2nd Rank fra Presidency College i Chennai begynte han å undervise ved Sacred Heart College i Thevara.

Chiramel var grunnlegger og første rektor for *Christ College* i Irinjalakuda fra 1956 til 1975. Han bygde opp institusjonen til førsteklasses nivå innen de vanlige akademiske disipliner, litteratur, kunstene og sport.

Mens han underviste ved Sacred Heart College i Thevara oppdaget han i 1953 den treborende mollusk som spiste seg inn på skipsdekk. Den ble senere oppkalt etter ham, som *Bankia Gabrieli*.

Amala Institute of Medical Sciences
Christ College i Irinjalakuda
Etter fratreden fra Christ College var han provinsial for Devamatha-provinsen i Thrissur. I denne perioden grunnla han *Amala Cancer Hospital* i 1978 som etter hvert ble til Amala Institute of Medical Sciences.

Chiramel initierte eller var med på grunnleggelsen av institusjoner som St. Joseph's College i Irinjalakuda, Carmel Higher Secondary School i Chalakudy, Bharathamatha School i Palakkad, Catholic Centre i Irinjalakuda, Deepthi Cultural Centre i Calicut, Sneha Bhavan og andre skoler for fysisk handicappede i Ambazhakad og Varantharapilly. He also established the Zoology Department of Sacred Heart College, Thevara.

Gabriel Chiramel døde 102 år gammel 11. mai 2017 på Amala Institute of Medical Sciences' campus der han bodde mot slutten av livet.

Referanser
----------

1. ↑  «100th Birthday Greetings to Padma Bhushan Rev. Fr. Gabriel CMI» (PDF). Devamatha. 2017. Arkivert fra originalen (PDF) Bruk av `|arkiv_url=` krever at `|arkivdato=` også er angitt (hjelp). Besøkt 12. mai 2017.
2. ↑  «Arkivert kopi». Arkivert fra originalen 4. mai 2014. Besøkt 4. mai 2014.
3. ↑  «Arkivert kopi». Arkivert fra originalen 4. mai 2014. Besøkt 4. mai 2014.
4. ↑  ISRO Chairman calls on his teacher – The Hindu
5. ↑  Welcome to Amala Institute of Medical Sciences Arkivert 4. mai 2014 hos Wayback Machine.
6. ↑  Amala Institute of Medical Sciences,Amalanagar, Thrissur,Kerala,India
7. ↑
8. ↑  Service of priest to society lauded – The Hindu
9. ↑  «A centenarian leading a meaningful life». The Hindu. 11. desember 2014.
10. ↑  «പ്രശസ്ത ജന്തുശാസ്ത്രജ്ഞനും പത്മഭൂഷൺ ജേതാവുമായ ഫാ.ഗബ്രിയേൽ ചിറമ്മൽ അന്തരിച്ചു». Malayala Manorama. 11. mai 2017.

Eksterne lenker
---------------

* Media on Padma Bhshan Award Arkivert 3. mars 2016 hos Wayback Machine.
* Reference on Padma Bhushan Award
* Devamatha web site
* Christ College web site
* AIMS web site
* St. Joseph's College web site Arkivert 2. desember 2020 hos Wayback Machine.
* Carmel Higher Secondary School web site
* Bharathamatha School web site
* På Vatikanradioen

|  |  |
| --- | --- |
| Oppslagsverk/autoritetsdata | Prabook
 |